Neuvoston asetus (ETY) N:o 3252/87, annettu 19 päivänä lokakuuta 1987, kalatalouden tutkimuksen yhteensovittamisesta ja edistämisestä



Virallinen lehti nro L 314 , 04/11/1987 s. 0017 - 0019

Suomenk. erityispainos Alue 4 Nide 3 s. 0059

Ruotsink. erityispainos Alue 4 Nide 3 s. 0059



NEUVOSTON ASETUS (ETY) N:o 3252/87, annettu 19 päivänä lokakuuta 1987, kalatalouden tutkimuksen yhteensovittamisesta ja edistämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että asetuksessa (ETY) N:o 101/76() säädetään, että kalatalouden rakennepolitiikkojen yhteensovittamisen osalta tarvittavista toimenpiteistä tutkimuspolitiikan ja teknisen avustuspolitiikan yhteensovittamiseksi kyseisellä alalla päätetään noudattaen perustamissopimuksen 43 artiklan 2 kohdassa määrättyä menettelyä, mainitun alan viimeaikainen kehitys, erityisesti siitä lähtien, kun kalastusvyöhykkeiden rajat ulotettiin 200 meripeninkulmaan, sekä yhteisön kalavarojen säilyttämis- ja hallintojärjestelmän perustaminen ovat lisänneet yhteisön biologisen, teknologisen ja taloudellisen tutkimuksen yhteensovittamisen tarvetta tällä alalla, jotta voidaan helpottaa yhteisön laivastojen mukautumista uusiin kalastusedellytyksiin, kyseisen yhteensovittamisen mahdollistavien toimenpiteiden toteuttaminen edellyttää asetuksen (ETY) N:o 101/76 kalatalousalan tutkimusta koskevien säännösten täydentämistä erityisesti yhteisön tutkimustoimia tällä alalla koskevien tieteellisten, taloudellisten ja rahoituksellisten tietojen järjestelmällisellä vaihdolla ja näiden toimien yhteensovittamisella niillä aloilla, jotka voivat vaikuttaa kalatalousalan mukauttamiseen yhteisössä, yhteisön tutkimus- ja teknologian kehitystoimien puiteohjelmasta (1987 1991) 28 päivänä syyskuuta 1987 tehdyssä neuvoston päätöksessä 87/516/Euratom, ETY() määrätään erityisesti sellaisten tutkimusohjelmien täytäntöönpanosta, jotka koskevat tuottavuuden kehittämistä, laadun parantamista ja kalastustuotteiden jalostusta, tutkimuksen yhteensovittaminen ja edistäminen edellyttävät, että yhteisö tukee ja täydentää jäsenvaltioissa tehtyä työtä täyttääkseen paremmin tutkimuksen vaatimukset ja yhteisen kalastuspolitiikan tarpeet, tätä varten olisi tarkoituksenmukaista säätää yhteisön tutkimus- ja tutkimuksen yhteensovittamisohjelmien täytäntöönpanosta niillä aloilla, joilla on erityistä merkitystä yhteisen kalastuspolitiikan tavoitteiden toteutumiselle, pysyvä kalatalouden rakennekomitea (PKR) ja tieteellis-tekninen kalatalouskomitea (TTKK) soveltuvat toimielimistä parhaiten avustamaan ja neuvomaan komissiota tarkoituksenmukaisella tavalla tehtävissä, jotka sille on uskottu kalatalouden tutkimuksen yhteensovittamisen ja edistämisen alalla, kyseisten komiteoiden ja tieteen ja tekniikan tutkimuskomitean (CREST) työt on yhteensovitettava, niiden tutkimusten hyödyntämiseksi, joihin yhteisö osallistuu, olisi valvottava, että tulokset ovat asianosaisten käytettävissä yhteisössä, ja olisi säädettävä yhteisön osallistumisesta kyseisten ohjelmien rahoitukseen, ON ANTANUT TÄMÄN ASETUKSEN: 1 artikla 1. Yhteisen kalastuspolitiikan tavoitteiden toteutumisen edistämiseksi jäsenvaltioissa on kalatalousalalla suoritettavan tutkimustoiminnan yhteensovittamisen ja edistämisen tapahduttava tämän asetuksen mukaisesti. 2. Tätä asetusta sovelletaan ottaen huomioon yhteisön antamat tiede- ja teknologiapolitiikan yleiset suuntaviivat. I OSASTO Tiedonanto ja kuuleminen 2 artikla Perustetaan jäsenvaltioiden ja komission välinen tiedonanto- ja kuulemismenettely, jota sovelletaan 3 ja 4 artiklassa annetuin edellytyksin. 3 artikla 1. Jäsenvaltioiden on annettava komissiolle vuosittain tieto niiden luvalla tai niiden taloudellisella tuella kalatalousalalla suoritettavan tai suunnitellun tutkimustoiminnan luonteesta ja laajuudesta. Niiden on pyrittävä samoilla edellytyksillä antamaan komissiolle tieto muiden toimielinten kalatalousalalla suorittamasta tai suunnittelemasta tutkimustoiminnasta. 2. Komissio pitää pysyvää luetteloa 1 kohdassa tarkoitetusta toiminnasta. 3. Komissio antaa yksityiskohtaiset säännöt tämän artiklan soveltamisesta ja erityisesti edellytyksistä, joilla kerätyt tiedot voidaan saattaa asianosaisten ulottuville, noudattaen asetuksen (ETY) N:o 4028/86 ()47 artiklassa säädettyä menettelyä. 4 artikla 1. Komissio tutkii jatkuvasti yhteisössä suoritetun kalatalousalan tutkimuksen suuntaviivoja ja pyrkimyksiä. Tätä varten se neuvottelee jäsenvaltioiden kanssa pysyvässä kalatalouskomiteassa. 2. Komissio varmistaa tarvittavan yhteensovittamisen 1 kohdassa tarkoitetun komitean sekä tieteellis-teknisen kalatalouskomitean ja tieteen ja tekniikan tutkimuskomitean töiden välillä. II OSASTO Yhteisön tutkimusohjelmat ja tutkimuksen yhteensovittamisohjelmat 5 artikla Neuvosto päättää komission ehdotuksesta ja noudattaen perustamissopimuksen 43 artiklassa määrättyä menettelyä: a) yhteisön tutkimusohjelmista aloilla, joilla on erityistä merkitystä yhteiselle kalastuspolitiikalle; b) yhteisön tutkimuksen yhteensovittamisohjelmista, joiden tarkoituksena on mahdollistaa käytettävien keinojen järkiperäinen järjestäminen, tulosten tehokas hyödyntäminen ja eteneminen yhteisen kalastuspolitiikan tavoitteiden mukaisesti. 6 artikla 1. Komissio varmistaa yhteisön tutkimusohjelmien täytäntöönpanon solmimalla tutkimuskeskusten ja -laitosten kanssa tutkimussopimuksia, joiden kustannukset jaetaan. 2. Komissio varmistaa yhteisön tutkimuksen yhteensovittamisohjelmien täytäntöönpanon järjestämällä seminaareja, konferensseja, tutkimusvierailuja, tutkijavaihtoja ja tiedeasiantuntijoiden kokouksia sekä keräämällä tutkimustuloksia, joita se erittelee ja julkaisee, jos on tarpeen. 3. Komissio voi 1 ja 2 kohdan soveltamista varten turvautua korkean tason asiantuntijoihin. 4. Komissio tekee 1 kohdassa tarkoitettuja yhteisön tutkimusohjelmia ja 2 kohdassa tarkoitettuja yhteisön tutkimuksen yhteensovittamisohjelmia koskevat päätökset noudattaen asetuksen (ETY) N:o 4028/86 47 artiklassa säädettyä menettelyä. III OSASTO Yleiset säännökset 7 artikla Yhteisö osallistuu yhteisön tutkimusohjelmien ja tutkimuksen yhteensovittamisohjelmien toteutuksen rahoitukseen. Neuvosto vahvistaa ennakkoarvion kyseisestä rahoitusosuudesta noudattaen 5 artiklassa säädettyä menettelyä. Kunakin varainhoitovuonna tarvittavat määrärahat vahvistetaan vuosittain Euroopan yhteisöjen yleisessä talousarviossa. 8 artikla Yhteisön tutkimus- ja tutkimuksen yhteensovittamisohjelmien täytäntöönpanosta saatavien tulosten levitys suoritetaan asetuksen (ETY) N:o 2380/74() mukaisesti. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä lokakuuta 1987. Neuvoston puolesta Puheenjohtaja L. TØRNÆS () EYVL N:o C 255, 13.10.1986, s. 239 () EYVL N:o L 20, 28.1.1976, s. 19 () EYVL N:o L 302, 24.10.1987, s. 1 () EYVL N:o L 376, 31.12.1986, s. 7 () EYVL N:o L 255, 20.9.1974, s. 1